

Forskrift om skolerute Råde kommune

Høringsutkast mars 2024

Forskrift om skolerute i Råde kommune er en lokal forskrift med hjemmel i lov 9.juni 2023 nr 30 om grunnskolen og den videregåande opplæringa (opplæringslova) § 14-1.

## § 1 Formål og virkeområde

Forskriften gir informasjon om hvilke regler som gjelder for skole- og feriedager for elevene i de kommunale grunnskolene i Råde kommune.

Forskriften skal legge til rette for en felles skyssordning for grunnskole og videregående skole.

Elevene har rett og plikt til å møte på skolen på de fastsatte skoledagene.

## § 2 Skole- og feriedager (skolerute)

De kommunale grunnskolene i Råde kommune følger samme skolerute som de videregående skolene i Østfold fylkeskommune.

Råde kommune følger den til enhver tid gjeldende forskrift om skolerute for Østfold fylkeskommune.

## § 3 Unntak fra gjeldende skolerute

## Skolene kan gjøre unntak fra fylkeskommunens skolerute i særlige tilfeller. Dette skal drøftes i samarbeidsutvalget (SU) ved den aktuelle skole.

## Saken skal sendes til endelig godkjenning hos kommunedirektør.

## § 4 Publisering

Skoleruta publiseres på Råde kommunes nettside

**§ 5 Ikrafttredelse**

Denne forskrift trer i kraft 1.8.2024